Diari Oficial de la Generalitat Valenciana


Sumari del DOGV 9782, del 06-02-2024 (2024/915)

Extracte de la Resolució de 29 de gener de 2024, de la rectora de la Universitat d'Alacant, per la qual es convoquen els Premis a Treballs Fi de Grau relacionats amb la Immunologia. Càtedra institucional d'avanços en immunooncologia.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9782

Data del DOGV
:   06-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/915


Data del document
:   29-01-2024

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant

Extracte de la Resolució de 29 de gener de 2024, de la rectora de la Universitat d'Alacant, per la qual es convoquen els Premis a Treballs Fi de Grau relacionats amb la Immunologia. Càtedra institucional d'avanços en immunooncologia. [2024/915]  
BDNS (identif.): 742203.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/742203).  
  
Primer. Beneficiaris  
Podran obtenir la condició de beneficiari i sol·licitar aquest premi l'alumnat matriculat en alguna universitat de la Comunitat Valenciana que:  
· Haja defensat el TFG en el curs acadèmic 2021/2022 i 2022/2023 en alguna universitat de la Comunitat Valenciana.  
· La qualificació mínima que ha de complir per al premi el TFG de tota persona participant interessada serà de 8,5 sobre 10.  
  
Segon. Objecte  
L'objecte d'aquesta convocatòria és la concessió, en règim de concurrència competitiva, de premis a Treballs de Fi de Grau (TFG) relacionats amb la immunologia, amb la finalitat de fomentar la divulgació i la investigació en diferents aspectes de la disciplina i, especialment, en la immunopatogènia i immunoteràpia del càncer.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 31 de gener de 2024, en l'URL següent:  
https://www.boua.ua.es/Acuerdos/DescargarAcuerdo/47975  
  
Quart. Quantia  
La dotació de les ajudes és d'un màxim de 1.300 €  
Es concedirà un número màxim de dos premis distribuïts de la forma següent:  
Primer premi a un Treball Fi de Grau, dotat amb 650 €  
Segon premi a un Treball Fi de Grau, dotat amb 400 €  
Accèssit, dotat amb 250 €  
  
Cinqué. Termini de presentació de sol·licituds  
El termini de sol·licituds d'inicia el dia 12 de febrer de 2024 i finalitza el dia 15 de març de 2024.  
Aquesta convocatòria es publicarà en BOUA amb caràcter informatiu.  
  
Sisé. Altres dades  
L'assignació dels premis es realitzarà seguint els criteris següents:  
La valoració dels treballs presentats es realitzarà atenent els criteris següents:  
- Nota obtinguda en el TFG (10 %)  
- Originalitat de tema i innovació (20 %)  
- Objectius del treball i rigor de la metodologia utilitzada per a dur-los a terme (20 %)  
- Anàlisi/utilitat/aplicabilitat dels resultats i discussió (40 %)  
- Temàtica relacionada amb immunooncologia/immunoteràpia (10 %)  
Si cap dels treballs presentats aconsegueix un 70 % de la valoració, el premi quedaria desert.  
  
Alacant, 29 de gener de 2024.- El director de Relacions i Projectes Institucionals (p. d. R 04.01.2021): Juan Llopis Taverner.